
 అప్పుడు విన్పించింది కృష్ణవర్మ ఆర్డర్. "ఫైర్....." అయిదు డబుల్ బేరల్ గన్స్ ఒక్కసారిగా బుల్లెట్లను వర్షించాయి. తను పక్కకు దొర్లుతూ... శివరాణిని పక్కకు లాగపోయాడు. శివరాణి శివశక్తిలా నిర్భయంగా నిలబడిపోయింది. జీవశ్చవంలాంటి ఆమె వంటిలో అణువణువునా బుల్లెట్లు నిండిపోయాయి. శాపగ్రస్త దేవకన్యలా నేలమీదకు ఒరిగిపోయింది శివరాణి. ఊరంతా మండుతోంది... ఆ మంటల వెలుగులో నేలమీద రక్తపు మడుగులో మందారంలా మెరుస్తున్న శివరాణివేపు చూశాడు. అతని కళ్ళంట రెండు రక్తపు చుక్కలు చిమ్మాయి... ఆ మరుక్షణం అక్కడ్నించి అదృశ్యమైపోయాడు ఆదిత్య.
   * * * * *
 ఇరవై నిమిషాలు గడిచాయి... మట్టిరోడ్డు మీంచి... పొలాల గట్లమీంచి... కొండల అంచులమీంచి ఉప్పెనలా పరుగులు తీస్తూ వచ్చిన ఆదిత్య...
 
 చెట్లచాటున వున్న జీపు వేపు చూసాడు. ఆ జీపు డేవిడ్ ది! జీపెక్కాడు...కీ బోర్డ్ కి తాళాలు. ఇగ్నీషన్ కీ తిప్పాడు. చెట్ల చాటునుంచి జీపు మట్టిరోడ్డుమీద కొచ్చింది. గేరుమార్చి ఒకేసారి స్పీడ్ పెంచాడు. అరవై మైళ్ళ వేగంతో జీపు చెట్ల మధ్యలోంచి పరుగెడుతోంది. పరుగులు తీస్తున్న జీపును చూసి చెట్ల చాటునుంచి బయటికొచ్చాడు డ్రైవర్ రాములు. "సార్... సార్..." వెళ్ళిపోతున్నవాడు డేవిడ్ అనుకుని అరిచాడు. ఆ అరుపు అందనంత దూరంలో వున్నాడు ఆదిత్య. కృష్ణవర్మ వెంకటాపురానికి రావడానికి పట్టే టైమ్... అతను హైదరాబాద్ కి మెసేజ్ ఇచ్చే టైమ్ ను క్యాలిక్యులేట్ చేస్తున్నాడు ఆదిత్య. నలభై నిమిషాలు గడిచాయి. వెంకటాపురం రైల్వేస్టేషన్ పక్కన జీప్ మలుపుతిరిగి తారు రోడ్డుమీద కొచ్చింది. మరింత వేగం పెంచాడు ఆదిత్య. అదే సమయంలో వెంకటాపురం రైల్వేస్టేషన్లో పాసింజర్ ట్రైన్ కదిలింది. ఆ ట్రైన్ లో సుమబాల, ఆమె ప్రక్కన ప్రెటీ, వాళ్ళకెదురుగా ఆదయ్య తాత కూర్చున్నారు. విషాద మౌన ప్రతిమలా వుంది సుమబాల.
   * * * * *
 విశాలమైన రోడ్డు మీద జీపు పరుగెడుతోంది. అప్పుడు జీపు స్లో చేశాడు ఆదిత్య. డేవిడ్ తో జరిగిన పెనుగులాటలో డేవిడ్ జేబులోంచి కింద పడిపోయిన డాక్యుమెంట్స్ ని తను తియ్యడం... బనీన్లో దాచుకోవడం గుర్తుకు వచ్చింది ఆదిత్యకు. డాక్యుమెంట్స్ ను తీసి చూశాడు ఆదిత్య. తన జీవితాన్ని అతలాకుతలం చేసిన డాక్యుమెంట్స్ అవి... ఒక పొలిటికల్ క్రుకెట్ గేమ్ కి నాందిపలికిన డాక్యుమెంట్స్ అవి... ధరణి, సుమబాల జీవితాల్లో నిప్పు కురిపించిన డాక్యుమెంట్స్ అవి... డేవిడ్, శివరాణి బ్రతుకులు నాశనం కావడానికి పరోక్షంగా కారణమైన డాక్యుమెంట్స్ అవి... రేపు తను ఎదుర్కొనబోతున్న మహాసంగ్రామానికి ఈ డాక్యుమెంట్స్ నే తను పాచికల్లా చేస్తాడు. ఆ డాక్యుమెంట్స్ సృష్టించే వలయంలో-
 
 దుర్మార్గ రాజకీయానికి తను అంతిమగీతం పాడతాడు.
   * * * * *
 రాత్రి రెండు గంటలైంది. రామంతపూర్ లోని దూరదర్శన్ నగర్ లోని పెద్ద బిల్డింగ్ ముందు జీపును ఆపుచేశాడు ఆదిత్య. నలువేపులా చూశాడు. వీధంతా నిర్మానుష్యంగా వుంది. బిల్డింగ్ గేటు తెరచుకొని లోనికి అడుగుపెట్టాడు... అంతటా చిక్కటి చీకటి. నేమ్ ప్లేట్ చూసి, కాలింగ్ బెల్ నొక్కాడు. అయిదు నిమిషాల నిశ్శబ్దం. "కౌన్ హై?" లోన్నించి ప్రశ్న. "మే... మాజిద్ సాబ్!" మాజిద్ తలుపు తెరిచాడు. ఆదిత్యను వెంటనే గుర్తుపట్టలేకపోయాడు. "మీరు...." "నన్ను పోల్చుకోలేవా మాజిద్? ఆకారం మారినా, దుస్తులు మారినా గొంతును గుర్తుపట్టలేవా?" "తూ... ఆదిత్యా... ఆవ్....ఆవ్ వ్" మనసారా ఆహ్వానించాడు. డ్రాయింగ్ రూంలో కూర్చున్నారిద్దరూ. మాజిద్ ఆదిత్య చిన్ననాటి స్నేహితుడు. ఇద్దరూ ఒకే స్కూల్లో చదువుకున్నారు. ప్రస్తుతం మాజిద్ టీ.వి. ట్రాన్స్ మిషన్ ఇంజనీర్ గా పనిచేస్తున్నాడు. "ఏంది భాయ్ ఆదిత్యా! నీ వార్తలు విన్నప్పుడల్లా నేనెలా బాధపడతానో తెలుసా? అసలేం జరిగింది?" ప్రశ్నించాడు మాజిద్. "నువ్వు కూడా నన్ను క్రిమినల్ గా అనుకుంటున్నావా మాజిద్?" "నో... నెవర్! నీ గురించి నాకు తెలుసు" చాలా ప్రేమగా అన్నాడు మాజిద్. "నేనో మహాయజ్ఞాన్ని తలపెట్టాను. అందుకు నీ హెల్ప్ కావాలి." "తెలుగు యజ్ఞానికి ముస్లింలేం యిస్తారయ్యా బాబు" నవ్వాడు మాజిద్. "యజ్ఞమంటే... ఆ యజ్ఞం కాదు..." కథంతా చెప్పాడు ఆదిత్య. "అవును... ఎలక్షన్ల సందర్భంగా చీఫ్ మినిస్టర్ రాష్ట్ర ప్రజలను ఉద్దేశించి ప్రసంగిస్తారు. మావాళ్ళు ఎపాయింట్ మెంట్ తీసుకున్నారుగానీ ఇంకా డేట్ కన్ ఫర్మ్ కాలేదు. రేపో... ఎల్లుండో వుంటుందనుకుంటాను" ఆదిత్యకు కావలసిన ఇన్ ఫర్ మేషన్ ని చెప్పాడు మాజిద్. "సి.ఎం. దూరదర్శన్ స్టూడియోకొచ్చి ప్రసంగిస్తాడా?" అడిగాడు ఆదిత్య. "లేదు... ముందుగా రికార్డ్ చేస్తాం. కానీ ఈసారి కుదిరేటట్టు లేదు. సి.ఎం. చాలా బిజీగా వున్నారు. డైరెక్ట్ ట్రాన్స్ మిషన్ కి బహుశా ఏర్పాట్లు జరగొచ్చు." "డైరెక్ట్ ట్రాన్స్ మిషన్ అంటే ఎక్కడ నుంచి మాట్లాడతారు?"

 appudu vinpinchindi krishnavarma arder. "fire....." ayidu dabul beral guns okkasariga bulletlanu varshinchaayi. tanu pakkaku dorlutuu... sivaraanini pakkaku lagapoyadu. sivaraani sivasaktila nirbhayamgaa nilabadipoyindi. jeevaschavamlaanti aame vantilo anuvanuvunaa bulletlu nindipoyaayi. saapagrasta devakanyala neelameedaku origipoyindi sivaraani. oorantaa mandutondi... aa mantala velugulo neelameeda raktapu madugulo mandaramla merustunna sivaraanivepu chushadu. athani kallanta rendu raktapu chukkalu chimmai... aa marukshanam akkadninchi adrushyamaipoyadu aaditya.
   * * * * *
 iravai nimishaalu gadichayi... mattiroddu meenchi... polaala gatlameenchi... kondala anchulameenchi uppenala parugulu teestuu vachina aaditya...
 
 chetlachaatuna vunna jeepu vepu chusadu. aa jeepu david dhi! jeepekkaadu...kee bord ki taalaalu. igneession kee tippadu. chetla chaatununchi jeepu mattiroddumiida kochindi. gerumarchi okesari speed penchaadu. aravai mailla vegamtho jeepu chetla madhyalonchi parugedutondi. parugulu teestunna jeepunu chusi chetla chaatununchi bayatikochadu driver ramulu. "sar... sar..." vellipotunnavadu david anukuni arichaadu. aa arupu andananta dooramlo vunnadu aaditya. krishnavarma venkataapuraaniki raavadaaniki patte time... atanu hyderabad ki messeg iche time nu caliculate chestunnadu aaditya. nalabhai nimishaalu gadichayi. venkatapuram railvestation pakkana jeep maluputirigi taaru roddumeeda kochindi. marinta vegam penchaadu aaditya. adhe samayamlo venkatapuram railvestationlo pasinjar trine kadilindi. aa trine loo sumabala, aame prakkana prety, vaallakedurugaa aadayya taata kuurchunnaaru. vishaada mouna pratimalaa vundi sumabala.
   * * * * *
 visaalamaina roddu meeda jeepu parugedutondi. appudu jeepu slo cheshaadu aaditya. david thoo jarigina penugulaatalo david jebulonchi kinda padipoyina dacuments ni tanu tiyyadam... baneenlo dachukovadam gurtuku vachindi aadityaku. dacuments nu teesi chushadu aaditya. tana jeevitaanni atalaakutalam chesina dacuments avi... oka political crucket game ki naandipalikina dacuments avi... dharani, sumabala jeevitaallo nippu kuripinchina dacuments avi... david, sivaraani bratukulu naasanam kaavadaaniki parokshamgaa kaaranamaina dacuments avi... repu tanu edurkonabotunna mahasangramaniki ee dacuments nee tanu pachicalla chestaadu. aa dacuments srushtinche valayamlo-
 
 durmarga raajakeeyaaniki tanu antimageetam paadataadu.
   * * * * *
 raatri rendu gantalaindi. ramantapur loni dooradarsan nagar loni pedda bilding mundu jeepunu aapuchesaadu aaditya. naluvepula chushadu. veedhantaa nirmaanushyamgaa vundi. bilding getu terachukoni loniki adugupettaadu... antataa chikkati cheekati. nem plate chusi, calling bel nokkaadu. ayidu nimishaala nissabdam. "coun hai?" lonninchi prasna. "mee... majid sab!" majid talupu terichaadu. aadityanu ventane gurthupattalekapoyadu. "meeru...." "nannu polchukoleva majid? aakaaram marina, dustulu marina gontunu gurtupattaleva?" "tuu... aaditya... aav....aav vyan" manasara aahvaaninchaadu. droing roomlo kuurchunnaariddaruu. majid aaditya chinnanati snehitudu. iddaruu oke schoollo chaduvukunnaru. prastutam majid t.vi. trans mishan injaneer gaa panichestunnadu. "endi bhay aaditya! nee vaartalu vinnappudalla nenela baadhapadataano telusa? asalem jarigindi?" prasninchaadu majid. "nuvvu kuudaa nannu criminal gaa anukuntunnava majid?" "noo... never! nee gurinchi naaku telusu" chala premagaa annadu majid. "neno mahaayagnaanni talapettaanu. anduku nee help kavali." "telugu yagnaaniki muslimlem yistarayya baabu" navvaadu majid. "yagnamante... aa yagnam kaadu..." kathantaa cheppaadu aaditya. "avunu... electionla sandarbhamgaa cheef minister rashtra prajalanu uddesinchi prasangistaaru. maavaallu epoint ment teesukunnaarugaanii inka date kan furm kaaledu. repo... ellundo vuntundanukuntaanu" aadityaku kaavalasina in far meshan ni cheppaadu majid. "si.em. dooradarsan studiokochi prasangistaadaa?" adigaadu aaditya. "ledu... mundugaa recard chestam. cony eesaari kudiretattu ledu. si.em. chala bijiga vunnaru. direct trans mishan ki bahusa erpaatlu jaragochu." "direct trans mishan ante ekkada nunchi maatlaadataaru?"